ทีมงาน Inter-Knot
[ประกาศ] คู่มือพื้นฐานใน Hollow: จับตาดูการปรับเข้ากับอีเทอร์ของคุณตลอดเวลา
ตามโพลสำรวจของผู้ใช้ Inter-Knot มี Hollow Raider 76% และ Proxy 26% ที่เข้าออก Hollow อย่างน้อยหนึ่งครั้งในทุกสัปดาห์
Hollow เต็มไปด้วยปริศนา และขุมทรัพย์ที่ไม่มีใครรู้ แต่ก่อนที่จะเข้าไปใน Hollow
คุณจะต้องคอยหมั่นดูคะแนนการปรับเข้ากับอีเทอร์ของตัวเองอยู่ตลอดเวลา
มันเป็นตัวตัดสินว่าคุณจะสามารถอยู่ใน Hollow ได้นานแค่ไหน ตาม
"คะแนนการทดสอบดัชนีการปรับเข้ากับอีเทอร์" ที่ทางการประกาศ
(คะแนนความเข้ากัน 0-100) คำแนะนำของ Inter-Knot มีดังต่อไปนี้:
1) ต่ำกว่า 50 คะแนน (โดยทั่วไปจะถือว่า "ไม่ใช่สภาพร่างกายที่ปรับเข้ากับอีเทอร์") งาน Proxy ที่ไม่เกี่ยวกับภาคสนาม อาจจะเป็นทางเลือกที่ดีกว่า ถึงแม้หน่วยงานทางการจะห้ามคุณข้องเกี่ยวกับ Hollow แต่ Inter-Knot ไม่ได้ดูแลกว้างขนาดนั้น ไม่ว่าจะสวมใส่อุปกรณ์ต้านการกัดกร่อน, กินยาต้านการกัดกร่อน หรือสร้างทีมรักษาโดยเฉพาะขึ้นมา
ก็ล้วนสามารถเพิ่มโอกาสเอาชีวิตรอดใน Hollow ได้ทั้งสิ้น
2) 50 คะแนนขึ้นไป (โดยทั่วไปจะถือว่า "เป็นสภาพร่างกายที่ปรับเข้ากับอีเทอร์") ยินดีด้วยที่คุณเกิดมาเพื่อใกล้ชิดกับ Hollow! แต่แนะนำให้มือใหม่พยายามทำตาม "ระยะเวลาปลอดภัยที่แนะนำใน Hollow" ที่ทางสถาบัน White Star มอบให้ เมื่อลงภาคสนาม
เชื่อว่าคุณจะสามารถรับรู้ถึงเวลาที่ปลอดภัย ในการทำกิจกรรมของตัวเอง
ได้อย่างรวดเร็ว
3) ถึงแม้ความเข้ากันกับอีเทอร์ของแต่ละคน จะมีแนวโน้มคงที่เมื่อเติบโตเป็นผู้ใหญ่
แต่ปัจจัยอย่างอาการเจ็บป่วย, อายุที่เพิ่มขึ้น, สภาพจิตใจ และอื่นๆ เหล่านี้
ล้วนส่งผลกระทบ โปรดทำการทดสอบความเข้ากันกับอีเทอร์เป็นระยะ
เพื่อยืนยันเวลาในการทำกิจกรรมที่ปลอดภัยของตัวเองให้แน่ชัด
HollowVagrant
ทางการของ New Eridu มีกำหนดการตรวจสุขภาพของทารกแรกเกิดและวัยรุ่น
ที่นั่นก็มีโครงการทดสอบการปรับตัวเข้ากับอีเทอร์ด้วย แต่ไม่มีค่าในการอ้างอิงอะไรหรอก
เพราะยังไงก็ผ่านมานานแล้ว เมื่อคนเราเติบโตขึ้น การปรับตัวเข้ากับอีเทอร์ของตัวเอง
ก็จะเกิดการเปลี่ยนแปลงด้วย
Super-Six-Donuts
ใช่เลย ยังไงก็ต้องตรวจสอบด้วยตนเองอยู่บ่อยๆ สามารถซื้ออุปกรณ์ทดสอบการปรับเข้ากับอีเทอร์โดยเฉพาะได้ที่ร้านขายเวชภัณฑ์ หรือร้านค้า Hollow ได้ หากรู้สึกไม่สบายใจ
ก็ซื้อตุนไว้เยอะหน่อย เอาไว้ตรวจหลายๆ ครั้ง~
เน็ตฉันค้างซะแล้ว
ถ้าคะแนนสูงพอ อีกทั้งความสามารถ Proxy ก็แข็งแกร่งด้วย แบบนี้จะสามารถเป็นทั้ง Hollow Raider และ Proxy ในเวลาเดียวกันได้รึเปล่า? ฉันจะนำทางให้ตัวเอง.jpg
ดื่มน้ำต้มสุกเยอะๆ นะ
มีคนแบบนั้นอยู่จริงๆ นะ แต่เชื่อฉันเถอะ คุณต้องไม่อยากรู้จักคนแบบนั้นแน่ เพราะสื่อสารกันยากมาก...